

REPUBLIKA HRVATSKA  
KRAPINSKO-ZAGORSKA ŽUPANIJA  
OPĆINA ĐURMANEC  
**OSNOVNA ŠKOLA ĐURMANEC**Đurmanec 49  
49225 Đurmanec  
OIB: 84825610611 | Matični broj: 03079554  
Broj RKP-a: 15831  
Oznaka razine: 31 | Šifra djelatnosti: 8520

U Đurmancu, 31.1.2024.

KLASA: 400-07/24-01/03  
URBROJ: 2140-95-24-2

**BILJEŠKE UZ FINANCIJSKI IZVJEŠTAJ   
ZA RAZDOBLJE I-XII 2023. GODINE**

Bilješke uz Izvještaj o prihodima i rashodima, primicima i izdacima

* **Bilješka br.1 uz poziciju šifre 6341 Tekuće pomoći od izvanproračunskih korisnika –** u izvještajnom razdoblju dobiveni su prihodi od HZZ-a
* **Bilješka br.2 uz poziciju šifre 6361 Tekuće pomoći proračunskim korisnicima iz proračuna koji im nije nadležan –** u izvještajnom razdoblju ostvareno je 18 posto više prihoda u odnosu na prethodnu godinu zbog povećanja plaća djelatnika, financiranja školske prehrane od strane MZO i uvođenja produženog boravka od početka školske godine 2023./2024.
* **Bilješka br.3 uz poziciju šifre 6362 Kapitalne pomoći proračunskim korisnicima iz proračuna koji im nije nadležan –** u obračunskom razdoblju prihodi su povećani zbog nabavke opreme potrebne za provođenje programa produženog boravka
* **Bilješka br.4 uz poziciju šifre 6391 Tekući prijenosi između proračunskih korisnika istih proračuna –** u izvještajnom razdoblju održavalo se ŽSV knjižničara te je Osnovna škola Matije Gupca Gornja Stubica prebacila potrebna sredstva za troškove održavanja na žiroračun škole
* **Bilješka br.5 uz poziciju šifre 6413 Kamate na oročena sredstva i depozite po viđenju –** tijekom izvještajnog razdoblja kamate su knjižene na spomenuti konto
* **Bilješka br.6 uz poziciju šifre 6419 Ostali prihodi od financijske imovine –** tijekom izvještajnog razdoblja, kamate su knjižene na poziciju šifre 6413
* **Bilješka br.7 uz poziciju šifre 6526 Ostali nespomenuti prihodi –** u izvještajnoj godini ostvareno je 25.552,91 eur, dok je u prethodnoj ostvareno 46.442,88 eur, smanjenje od 45 posto očituje se u činjenici da je od početka 2023. godine prehrana za učenike u školskoj kuhinji besplatna – više ju ne financiraju roditelji, već MZO
* **Bilješka br.8 uz poziciju šifre 6614 Prihodi od prodaje proizvoda i robe –** u izvještajnom razdoblju, knjiženi su prihodi od prodaje proizvoda Učeničke zadruge Đurđice Đurmanec i prodaje starog papira na spomenutu poziciju
* **Bilješka br.9 uz poziciju šifre 6615 Prihodi od pruženih usluga –** u izvještajnom razdoblju ostvareno je 12.198,34 eur od najma školske sportske dvorane, dok je u prethodnoj godini ostvareno 8.608,40 eur uslijed manjeg obujma korištenja dvorane zbog posljedica Covid-19
* **Bilješka br.10 uz poziciju šifre 6631 Tekuće donacije –** u izvještajnom razdoblju primljeno je 3.312,00 eur donacija za nabavu opreme
* **Bilješka br.11 uz poziciju šifre 6711 Prihodi iz nadležnog proračuna za financiranje rashoda poslovanja –** u izvještajnom razdoblju došlo je do povećanja prihoda uslijed povećanja svih troškova vezanih uz rad škole, no gotovo trećina povećanja odnosi se na hitne intervencije na školskoj kuhinji
* **Bilješka br.12 uz poziciju šifre 6712 Prihodi iz nadležnog proračuna za financiranje rashoda za nabavu nefinancijske imovine –** na spomenutom kontu knjižena su sredstva za nabavku nefinancijske imovine; printer za tajništvo i strojarski projekt
* **Bilješka br.13 uz poziciju šifre 3113 Plaće za prekovremeni rad –** u izvještajnom razdoblju došlo je do povećanja rashoda za prekovremeni rad od 29,5 posto zbog čestih odlazaka djelatnika na bolovanje i nemogućnosti pronalaska zamjene za razrednog i predmetnog učitelja
* **Bilješka br.14 uz poziciju šifre 312 Ostali rashodi za zaposlene –** u izvještajnom razdoblju došlo je do povećanja rashoda za materijalna prava djelatnika (odlazak dvaju djelatnika u mirovinu i isplata otpremnina, isplata potpora za novorođeno dijete i za smrtni slučaj)
* **Bilješka br.15 uz poziciju šifre 3211 Službena putovanja –** u izvještajnom razdoblju rashodi za službena putovanja povećali su se za 59,4 posto i iznose 3.646,70 eur jer se održalo više natjecanja u znanju, terenskih nastava i izleta temeljem kojih djelatnici ostvaruju pravo na dnevnice i troškove službenog putovanja
* **Bilješka br.16 uz poziciju šifre 3221 Uredski materijal i ostali materijalni rashodi –** u izvještajnom razdoblju ostvareno je 22,2 posto rashoda više u odnosu na prethodnu godinu zbog povećanja cijena na tržištu
* **Bilješka br.17 uz poziciju šifre 3222 Materijal i sirovine –** u izvještajnom razdoblju ostvareno je 60.570,18 eur, dok je u prethodnom ostvareno 39.769,76 eur rashoda zbog povećanog obujma nabavke materijala i roba za prehranu u školskoj kuhinji
* **Bilješka br.18 uz poziciju šifre 3223 Energija –** u izvještajnom razdoblju ostvareno je 43.836,52 eur, a u prethodnom razdoblju 24.537,88 eur rashoda za energiju do čega je došlo zbog poskupljenja svih energenata
* **Bilješka br.19 uz poziciju šifre 3224 Materijal i dijelovi za tekuće i investicijsko održavanje –** u izvještajnom razdoblju ostvareno je 1.547,16 eur rashoda, a u prethodnom 2.011,06 eur pošto je prethodne godine bilo potrebno više popravaka i održavanja
* **Bilješka br.20 uz poziciju šifre 3225 Sitni inventar** **–** u izvještajnom razdoblju nabavljeno je više sitnog inventara u odnosu na prethodnu godinu
* **Bilješka br.21 uz poziciju šifre 3227 Službena, radna i zaštitna odjeća i obuća –** u izvještajnom razdoblju nije se nabavljalo službene odjeće ni obuće
* **Bilješka br.22 uz poziciju šifre 3231 Usluge telefona, pošte i prijevoza –** u izvještajnom razdoblju ostvareno je 5.664,51 eur rashoda, dok je u prethodnom razdoblju ostvareno 15.775,83 eur rashoda, do toga je došlo zbog knjiženja troškova izleta na drugi konto
* **Bilješka br.23 uz poziciju šifre 3232 Usluge tekućeg i investicijskog održavanja –** u obračunskom razdoblju došlo je do povećanja rashoda zbog renovacije školske kuhinje
* **Bilješka br.24 uz poziciju šifre 3236 Zdravstvene i veterinarske usluge –** u izvještajnom razdoblju ostvareno je 797,16 eur, dok je u prethodnom ostvareno 1.083,66 eura rashoda zbog pregleda djelatnika radi izdavanja sanitarnih iskaznica i testiranja na Covid-19
* **Bilješka br.25 uz poziciju šifre 3237 Intelektualne i osobne usluge –** do povećanja rashoda došlo je zbog knjiženja ugovora o djelu te troškova za zaposlenika temeljem studentskog ugovora
* **Bilješka br.26 uz poziciju šifre 3239 Ostale usluge –** u izvještajnom razdoblju došlo je do povećanja na spomenutom kontu zbog knjiženja raznih usluga popravaka na istu
* **Bilješka br.27 uz poziciju šifre 3295 Pristojbe i naknade –** u izvještajnom razdoblju ostvareno je 3.420,51 eur, a u prethodnom 5.383,78 eur rashoda jer su u prethodnom razdoblju isplaćivane naknade po sudskim presudama
* **Bilješka br.28 uz poziciju šifre 3299 Ostali nespomenuti rashodi poslovanja –** u izvještajnom razdoblju ostvareno je 12.565,05 eur rashoda, dok je u prethodnom ostvareno 3.308,17 eur; na spomenuti konto knjiže se organizirani izleti i terenska nastava učenika
* **Bilješka br.29 uz poziciju šifre 3431 Bankarske usluge i usluge platnog prometa –** u izvještajnom razdoblju ostvareno je 929,26 eur rashoda, dok je u prethodnom ostvareno 1.095,12 eur
* **Bilješka br.30 uz poziciju šifre 3433 Zatezne kamate –** u prethodnom izvještajnom rashodu isplaćivale su se naknade temeljem sudskih presuda te je iz tog razloga došlo do knjiženja rashoda za zatezne kamate
* **Bilješka br.31 uz poziciju šifre 3722 Naknade građanima i kućanstvima u naravi –** u izvještajnom razdoblju bilo je potrebno nabaviti manje radnih udžbenika za učenike
* **Bilješka br.32 uz poziciju šifre 3812 Tekuće donacije u naravi –** u obračunskom razdoblju na spomenuti konto knjiženi su rashodi za nabavku menstrualnih higijenskih potrepština za učenice škole
* **Bilješka br.33 uz poziciju šifre 4221 Uredska oprema i namještaj –** u izvještajnom razdoblju ostvareno je 1.227,50 eur rashoda, dok je u prethodnom ostvareno 1.584,38 eur; tijekom izvještajnog razdoblja nabavljeno je manje opreme odnosno namještaja
* **Bilješka br.34 uz poziciju šifre 4227 Uređaji, oprema i strojevi za ostale namjene –** u izvještajnom razdoblju ostvareno je 11.580,75 eur rashoda za nabavu stolova i klupa za provođenje nastave u vanjskoj učionici te plinske nagibne pečenjare za pripremu obroka učenicima
* **Bilješka br.35 uz poziciju šifre 4241 Knjige** – u izvještajnom razdoblju nabavljalo se više knjiga i knjižnične građe u odnosu na prethodnu godinu
* **Bilješka br.36 uz poziciju šifre 63414 Tekuće pomoći od HZMO-a, HZZ-a i HZZO-a –** u obračunskom razdoblju školi su doznačena sredstva od strane HZZ-a
* **Bilješka br.37 uz poziciju šifre 63612 Tekuće pomoći iz državnog proračuna proračunskim korisnicima proračuna JLP(R)S –** u obračunskom razdoblju došlo je do povećanja prihoda od strane MZO zbog financiranja školske prehrane
* **Bilješka br.38 uz poziciju šifre 63613 Tekuće pomoći proračunskim korisnicima iz proračuna JLP(R)S koji im nije nadležan –** u obračunskom razdoblju došlo je do povećanja prihoda od strane Općine zbog financiranja programa produženog boravka
* **Bilješka br.39 uz poziciju šifre 63622 Kapitalne pomoći iz državnog proračuna proračunskim korisnicima proračuna JLP(R)S –** u obračunskom razdoblju došlo je do povećanja prihoda zbog nabavke više udžbenika za učenike
* **Bilješka br.40 uz poziciju šifre 65264 Sufinanciranje cijene usluge, participacije i slično –** u izvještajnom razdoblju ostvareno je 9.586,31 eur prihoda, dok je u prethodnom ostvareno 30.378,66 eur zbog činjenice da je od početka izvještajnog razdoblja prehrana u školskoj kuhinji za učenike besplatna (ne financiraju ju više roditelji)
* **Bilješka br.41 uz poziciju šifre 65267 Prihodi s naslova osiguranja, refundacije štete i totalne štete** – u izvještajnom razdoblju nisu ostvareni prihodi od osiguranja
* **Bilješka br.42 uz poziciju šifre 31214 Otpremnine –** tijekom obračunskog razdoblja dva djelatnika otišla su u mirovinu i ostvarila pravo na isplatu otpremnine
* **Bilješka br.43 uz poziciju šifre 31215 Naknade za bolest, invalidnost i smrtni slučaj** – u izvještajnom razdoblju ostvareno je 2.386,40 eur rashoda po osnovi naknada djelatnicima zbog većeg broja djelatnika na dužem bolovanju te smrtnog slučaja
* **Bilješka br.44 uz poziciju šifre 32361 Obvezni i preventivni zdravstveni pregledi zaposlenika –** u izvještajnom razdoblju izvršeno je više pregleda za izdavanje sanitarnih iskaznica
* **Bilješka br.45 uz poziciju šifre 32372 Ugovori o djelu** – u izvještajnom razdoblju ostvareno je 5.486,60 eur rashoda temeljem ugovora o djelu za djelatnike koji rade u sklopu e-tehničara i GOO te za dežurstva u školskoj sportskoj dvorani
* **Bilješka br.46 uz poziciju šifre 32377 Usluge agencija, studentskog servisa (prijepisi, prijevodi i drugo)** – u izvještajnom razdoblju ostvareno je 1.927,83 eur rashoda jer je na radnom mjestu Pomoćnika u nastavi radila osoba temeljem studentskog ugovora
* **Bilješka br.47 uz poziciju šifre 37229 Ostale naknade iz proračuna u naravi -** tijekom obračunskog razdoblja nabavljeno je manje radnih udžbenika za učenike

Bilješke uz Bilancu

* **Bilješka br.1 uz poziciju šifre 0221 Uredska oprema i namještaj** – tijekom obračunske godine nabavljana je oprema te je uknjižena dobivena oprema
* **Bilješka br.2 uz poziciju šifre 02922 Ispravak vrijednosti postrojenja i opreme –** u izvještajnom razdoblju, uslijed nabave opreme, došlo je i do povećanja ispravka vrijednosti iste
* **Bilješka br.3 uz poziciju šifre 1112 Novac na računu kod tuzemnih poslovnih banaka –** iznos sredstva na žiroračunu veći je u odnosu na početak zbog neutrošenih strogo namjenskih sredstava
* **Bilješka br.4 uz poziciju šifre 124 Potraživanja za više plaćene poreze i doprinose –** u 2023. godini iznos potraživanja za više plaćene poreze bio je veći u odnosu na početak godine
* **Bilješka br.5 uz poziciju šifre 165 Potraživanja za upravne i administrativne pristojbe, pristojbe po posebnim propisima i naknade –** iznos potraživanja po računima za prehranu u školskoj kuhinji je manji u odnosu na početak godine
* **Bilješka br.6 uz poziciju šifre 166 Potraživanja za prihode od prodaje proizvoda i roba te pruženih usluga i za povrat po protestiranim jamstvima –** iznos potraživanja po računima za korištenje školske sportske dvorane veći je u odnosu na početak godine jer se tijekom 2023. godine dvorana više iznajmljivala
* **Bilješka br.7 uz poziciju šifre 231 Obveze za zaposlene –** obveze za zaposlene su više zbog povećanja troškova za plaće i ostale rashode djelatnika
* **Bilješka br.8 uz poziciju šifre 996 Izvanbilančni zapisi-pasiva –** došlo je do povećanja izvanbilančnih zapisa u iznosu od 35.750,54 eur, od kojih se 20.000,00 eur odnosi na potpisivanje zadužnice s Ministarstvom regionalnog razvoja i fondova Europske unije, a 15.750,54 eur na dobivenu opremu od CARNET-a (dva sklopiva interaktivna programibilna robota, dva modularna mikroračunala, 3D printer, senzor za mjerenje kvalitete zraka, digitalnu bežičnu vremensku stanicu, mali set za uvod u elektroniku i ormar s 18 mjesta)

Bilješke uz Izvještaj o rashodima prema funkcijskoj klasifikaciji

**Na poziciji šifre 096 Dodatne usluge o obrazovanju** nalaze se rashodi koji su ostvareni za potrebe školske kuhinje i iznose 60.522,902 eur; viši su u odnosu na prethodnu godinu jer se prehrana financira od strane MZO-a koji je odredio višu cijenu obroka po danu po učeniku.

Bilješke uz izvještaj o promjenama u vrijednosti i obujmu imovine i obveza

**Na poziciji šifre P018 Proizvedena dugotrajna imovina** prikazana je informatička oprema dobivena u sklopu projekta K81850. Radi se o povećanju obujma imovine u iznosu od 12.005,16 eur koja se odnosi na tablete, prijenosno računalo i projektore.

Bilješke uz Izvještaj o obvezama

Ukupan iznos nedospjelih obveza iznosi 121.839,11 eur, a odnosi se na nedospjele obveze za rashode poslovanja. Iskazane su obveze za plaću i materijalna prava zaposlenika te ostalih materijalnih troškova koji su nastali u prosincu i krajem prosinca 2023. godine, a dospijevaju u siječnju i veljači 2024. godine.

Voditeljica računovodstva: Ravnatelj:

Milica Varjačić Fijačko Krešimir Kralj, prof.

**\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_**